Conophytum ficiforme

Conophytum ficiforme (Haw.) N.E.Br. is 'n knopie wat endemies aan Suid-Afrika is. Dit kom in die Wes-Kaap voor en is op die SANBI-rooilys as veilig gelys.

Dit kom op die Malmesburyskalie tussen kwartsklippies voor maar word ook in die Karoo van Worcester aangetref. Hier groei hulle in die skaduwee van wat verpleegsterplante genoem word en vorm groot klompe. Die verpleegsterplant beskerm die saailinge teen die felle son. Die plant lyk op 'n balletjie of 'n vyg, maar dit kan ook 'n gleuf hê wat die lyf in twee blare verdeel. Dit is gewoonlik grysgroen van kleur, maar dit hang af hoeveel reën dit ontvang het. In droë tyde kan dit rooi of pers lyk. Die lyfies word 20 mm lank en 15 mm breed. In die herfs kry dit geurige blommetjies wat  pienk, wit of liggeel van kleur kan wees. Die vrug is 'n kapsule wat baie klein saadjies bevat.

Galery

Verwysings 

ficiforme
Flora van Suid-Afrika
Endemiese plante van Suid-Afrika